SCB Financial Markets คาดกรอบเงินบาทวันนี้ 35.60-35.80 บ./ดอลลาร์
SCB Financial Markets คาดเงินบาทวันนี้ (5 ส.ค.65) เคลื่อนไหวกรอบ 35.60-35.80 บ./ดอลลาร์ นักลงทุนจับตาตัวเลขจ้างงานนอกภาคเกษตรคืนนี้
SCB Financial Markets คาดเงินบาทวันนี้ (5 ส.ค.65) เคลื่อนไหวกรอบ 35.60-35.80 บ./ดอลลาร์
5 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (5 ส.ค.65) เคลื่อนไหวในกรอบ 35.60-35.80 บาท/ดอลลาร์ โดยค่าเงินดอลลาร์อ่อนค่าลงเมื่อเทียบกับเงินสกุลหลัก จากการที่ตัวเลขผู้ขอรับสวัสดิการรายสัปดาห์ของสหรัฐเพิ่มสูงขึ้น
ขณะที่เมื่อวานนี้อังกฤษปรับขึ้นดอกเบี้ยตามคาดที่ 50 bps สู่ 1.75% ซึ่งเป็นระดับสูงสุดในรอบ 27 ปี ท่ามกลางเงินเฟ้อเดือนมิถุนายนที่สูงถึง 9.4% และคาดว่าจะสูงถึง 13%
โดยนักลงทุนจับตาการเปิดเผยตัวเลขจ้างงานนอกภาคเกษตรคืนนี้ คาดอยู่ที่ 258,000 จาก 372,000 ในเดือนก่อน ซึ่งจะส่งผลต่อการคาดการณ์ในการปรับอัตราดอกเบี้ยของธนาคารกลางสหรัฐ (เฟด)